CELEX: 62013FN0051
Language: ro
Date: 2013-05-25 00:00:00
Title: Cauza F-51/13: Acțiune introdusă la 25 mai 2013 — ZZ și alții/FEI

3.8.2013   
            
            
               RO
            
            
               Jurnalul Oficial al Uniunii Europene
            
            
               C 226/26
            
         Acțiune introdusă la 25 mai 2013 — ZZ și alții/FEI
   (Cauza F-51/13)
   (2013/C 226/35)
   Limba de procedură: franceza
   
      Părțile
   
   
      Reclamanți: ZZ și alții (reprezentant: L. Levi, avocat)
   
      Pârât: Fondul European de Investiții
   
      Obiectul și descrierea litigiului
   
   Anularea deciziilor care figurează în fișele de remunerație aferente lunii februarie 2013, prin care se stabilește o ajustare anuală a salariilor limitată la 1,8 % pentru anul 2013, precum și anularea fișelor ulterioare. Pe de altă parte, cerere subsecventă de obligare a instituției la plata unor daune interese pentru prejudiciul material și moral pretins suferit.
   
      Concluziile reclamanților
   
   
               —
            
            
               Anularea deciziei cuprinse în fișele de remunerație ale reclamanților aferente lunii februarie 2013, decizie prin care se stabilește o ajustare anuală a salariilor limitată la 1,8 % pentru anul 2013, și, în consecință, anularea deciziilor similare cuprinse în fișele de remunerație ulterioare;
            
         
               —
            
            
               obligarea pârâtului la plata în repararea prejudiciului material (i) a soldului de salariu care corespunde aplicării ajustării anuale pentru anul 2013, și anume o majorare de 1,8 %, pentru perioada cuprinsă între 1 ianuarie 2013 și 31 decembrie 2013; (ii) a soldului de salariu care corespunde efectelor aplicării ajustării anuale cu 1,8 % pentru anul 2013 asupra cuantumului salariilor care urmează să fie plătite începând cu ianuarie 2014; (iii) a dobânzilor moratorii aferente soldurilor de salariu datorate până la plata integrală a sumelor respective, rata dobânzilor moratorii aplicată urmând să fie calculată pe baza ratei stabilite de Banca Centrală Europeană pentru operațiunile principale de refinanțare, aplicabilă în perioada menționată, majorată cu trei puncte și (iv) daune interese ca urmare a pierderii puterii de cumpărare;
            
         
               —
            
            
               obligarea pârâtului la plata sumei de 1 000 de euro către fiecare reclamant, cu titlu de reparare a prejudiciului moral;
            
         
               —
            
            
               obligarea pârâtului la plata cheltuielilor de judecată.